ddrg/super_eurlex huggingface dataset:
5.

Vkladá sa tento článok 3c: „Článok 3c Zaradenie do kontrolného programu alebo vylúčenie z kontrolného programu 1. Ak sa aktívna látka považuje za oznámenú v súlade s článkom 3a ods. 3 druhým pododsekom alebo ak agentúra informuje Komisiu v súlade s článkom 3b ods. 7, že oznámenie spĺňa požiadavky uvedené v článku 3b ods. 2, Komisia prijme oznámenie a: a) v prípade, že príslušná kombinácia aktívna látka/typ výrobku nie je uvedená v prílohe II k tomuto nariadeniu, zaradí danú kombináciu účinnej látky a typu výrobku do uvedenej prílohy, a ak je to relevantné, zaradí danú účinnú látku do prílohy I k tomuto nariadeniu; b) v prípade, že príslušná kombinácia aktívnej látky a typu výrobku je uvedená v prílohe II k tomuto nariadeniu, ale Komisia v súvislosti s ňou vydala rozhodnutie nezaradiť ju do prílohy I alebo IA k smernici 98/8/ES, uvedené rozhodnutie zruší. 2. Ak vyhlásenie o zámere podať oznámenie nebolo doručené v lehote uvedenej v článku 3a ods. 4, ak oznámenie nebolo doručené do termínu uvedeného v článku 3b ods. 1, alebo ak agentúra informuje Komisiu v súlade s článkom 3b ods. 7 o tom, že oznámenie predložené v súlade s článkom 3b ods. 1 bolo zamietnuté, Komisia o tom informuje členské štáty a uvedené informácie uverejní v elektronickej podobe.“
2.

v článku 2a sa sa odseky 1 a 2 nahrádzajú takto: „1. Článok 2 sa nevzťahuje na finančné prostriedky a hospodárske zdroje, ak: a) niektorý z príslušných orgánov členských štátov uvedených v prílohe II rozhodne na základe žiadosti podanej dotknutou fyzickou alebo právnickou osobou, že tieto finančné prostriedky alebo hospodárske zdroje: i) sú potrebné na pokrytie základných výdavkov vrátane platieb za potraviny, nájom alebo hypotéky, lieky a lekárske ošetrenie, dane, poistné a poplatky za verejné služby; ii) sú určené výlučne na platbu primeraných honorárov za odborné výkony a úhradu výdavkov, ktoré vznikli v súvislosti s poskytnutím právnych služieb; iii) sú určené výlučne na platbu poplatkov alebo nákladov na bežné vedenie alebo správu zmrazených finančných prostriedkov alebo hospodárskych zdrojov; iv) sú potrebné na mimoriadne výdavky; alebo v) boli zmrazené v dôsledku zahrnutia do prílohy I fyzickej osoby uvedenej na zozname v prílohe Ia; a b) rozhodnutie uvedené v písmene a) bolo oznámené sankčnému výboru a i) v prípade rozhodnutia podľa písmena a) bodov i), ii) alebo iii) sankčný výbor nevzniesol proti rozhodnutiu námietku do troch pracovných dní od jeho oznámenia; ii) v prípade rozhodnutia podľa písmena a) bodu iv) sankčný výbor schválil rozhodnutie;alebo iii) v prípade rozhodnutia podľa písmena a) bodu v) príslušný orgán dotknutého členského štátu uvedený v prílohe II poskytol sankčnému výboru záruky, že tieto finančné prostriedky alebo hospodárske zdroje sa neprevedú priamo ani nepriamo žiadnej fyzickej alebo právnickej osobe, subjektu, orgánu alebo skupine, ktoré sa uvádzajú v prílohe I, ani sa iným spôsobom nepoužijú na teroristické účely, a to v súlade s rezolúciou BR OSN č. 1373(2001) a žiadny člen sankčného výboru nepodal proti rozhodnutiu námietku do 30 dní od jeho oznámenia.“;
(10)

S cieľom umožniť členským štátom, obchodníkom a baliarňam pripraviť sa na nové ustanovenia zavedené v súvislosti s obchodnými normami by sa toto nariadenie malo uplatňovať od 1. októbra 2013. Oprava zjavných chýb by však mala mať spätnú účinnosť, pri ktorej sa náležitým spôsobom zohľadnia oprávnené očakávania dotknutých strán, opravy vo vykonávacom nariadení (EÚ) č. 543/2011 by sa mali uplatňovať od dátumu nadobudnutia účinnosti predmetného vykonávacieho nariadenia.
—

FOOD SAFETY AND INSPECTION SERVICE (FSIS) OF THE UNITED STATES DEPARTMENT OF AGRICULTURE (USDA) pre mäso s pôvodom v Spojených štátoch amerických, ktoré zodpovedá definícii uvedenej v článku 2 písm. f).
1.

Pod nadpisom „Fyzické osoby“ sa vypúšťa tento záznam: „Abd Al Hamid Sulaiman Muhammed Al-Mujil [alias a) Dr. Abd al-Hamid Al-Mujal, b) Dr. Abd Abdul-Hamid bin Sulaiman Al-Mu’jil, c) Abd al-Hamid Sulaiman Al-Mu’jil, d) Dr. Abd Al-Hamid Al-Mu’ajjal, e) Abd al-Hamid Mu’jil; f) A.S. Mujel, g) Abdulhamid Sulaiman M.Al Mojil, h) Abu Abdallah]. Dátum narodenia: a) 28. 4. 1949, b) 29. 4. 1949. Miesto narodenia: Kuvajt. Štátna príslušnosť: Saudská Arábia. Číslo cestovného pasu: F 137998 (saudskoarabský, vydaný 18. 4. 2004, jeho platnosť skončila 24. 2. 2009). Dátum zaradenia do zoznamu v zmysle článku 2a ods. 4 písm. b): 4. 8. 2006.“
(2)

Klinoptilolit sedimentárneho pôvodu bol povolený v súlade so smernicou 70/524/EHS bez časového obmedzenia ako kŕmna doplnková látka na použitie do krmiva na výkrm ošípaných, výkrm kurčiat, výkrm moriek, do krmiva pre hovädzí dobytok a lososy nariadením Komisie (ES) č. 1810/2005 (3). Uvedená doplnková látka bola následne zapísaná do registra kŕmnych doplnkových látok ako existujúci výrobok v súlade s článkom 10 ods. 1 nariadenia (ES) č. 1831/2003.
(2)

Niacín (kyselina nikotínová) a niacínamid (nikotínamid) boli povolené v súlade so smernicou 70/524/EHS bez časového obmedzenia ako kŕmne doplnkové látky na použitie do krmiva všetkých živočíšnych druhov ako súčasť skupiny „vitamíny, provitamíny a chemicky presne vymedzené látky, ktoré majú obdobný účinok“. Uvedené kŕmne doplnkové látky boli následne zapísané do registra kŕmnych doplnkových látok Spoločenstva ako existujúce výrobky v súlade s článkom 10 ods. 1 nariadenia (ES) č. 1831/2003.
VYKONÁVACIE NARIADENIE KOMISIE (EÚ) č. 632/2013

z 28. júna 2013,

ktorým sa stodeväťdesiaty štvrtýkrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida (1), a najmä na jeho článok 7 ods. 1 písm. a) a článok 7a ods. 5,

keďže:

PRIJALA TOTO NARIADENIE:

Článok 1

Príloha I k nariadeniu (ES) č. 881/2002 sa týmto mení v súlade s prílohou k tomuto nariadeniu.

Článok 2

Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

(1) Ú. v. ES L 139, 29.5.2002, s. 9.

PRÍLOHA

Príloha I k nariadeniu (ES) č. 881/2002 sa mení takto:

Záznam „Al-Qaida in Iraq (alias a) AQI; b) al-Tawhid; c) the Monotheism and Jihad Group; d) Qaida of the Jihad in the Land of the Two Rivers; e) Al-Qaida of Jihad in the Land of the Two Rivers; f) The Organization of Jihad's Base in the Country of the Two Rivers; g) The Organization Base of Jihad/Country of the Two Rivers; h) The Organization Base of Jihad/Mesopotamia; i) Tanzim Qa'idat Al-Jihad fi Bilad al-Rafidayn; j) Tanzeem Qa'idat al Jihad/Bilad al Raafidaini; k) Jama'at Al-Tawhid Wa'al-Jihad; l) JTJ; m) Islamic State of Iraq; n) ISI; o) al-Zarqawi network). Dátum zaradenia do zoznamu podľa článku 2a ods. 4 písm. b): 18.10.2004.“ pod nadpisom „Právnické osoby, skupiny a subjekty“ sa nahrádza takto:
4.

Článok 6 sa nahrádza takto: „Článok 6 Správy 1. Keď plavidlá plaviace sa pod vlajkou členského štátu lovia, držia na palube, prekladajú alebo vykladajú žraloky, vlajkový členský štát v súlade s nariadením Rady (ES) č. 1224/2009 z 20. novembra 2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva (4), a vykonávacím nariadením Komisie (EÚ) č. 404/2011 z 8. apríla 2011, ktorým sa ustanovujú podrobné pravidlá vykonávania nariadenia Rady (ES) č. 1224/2009 (5), pošle každoročne Komisii do 1. mája súhrnnú správu o vykonávaní tohto nariadenia z jeho strany počas predchádzajúceho roka. Správa opisuje sledovanie zo strany vlajkového členského štátu, pokiaľ ide o dodržiavanie tohto nariadenia jeho plavidlami vo vodách Únie a mimo nich, a opatrenia na presadzovanie, ktoré prijal v prípadoch nedodržania tohto nariadenia. Vlajkový členský štát poskytuje predovšetkým všetky tieto informácie: — počet vykládok žralokov, — počet, dátum a miesto vykonaných kontrol, — počet a charakter zistených prípadov nedodržania tohto nariadenia vrátane úplnej identifikácie plavidla (plavidiel), ktorého (ktorých) sa to týka, ako aj sankciu uplatnenú za každý prípad nedodržania tohto nariadenia, a — celkový počet vykládok podľa druhu (hmotnosť/počet) a prístavu. 2. Potom ako členské štáty predložia svoju druhú výročnú správu v súlade s odsekom 1, Komisia do 1. januára 2016 predloží Európskemu parlamentu a Rade správu o fungovaní tohto nariadenia a medzinárodnom vývoji v tejto oblasti.
(3)ex 8504 40 82

40

Doska tlačených plošných spojov s mostíkovým usmerňovačom a inými aktívnymi a pasívnymi prvkami — s dvomi výstupnými konektormi — s dvomi vstupnými konektormi, ktoré sú zapojené paralelne a možno ich súčasne využívať — s možnosťou prepínať medzi úplným a tlmeným prevádzkovým režimom — so vstupným napätím 40 V (+ 25 % – 15 %) alebo 42 V (+ 25 % – 15 %) v úplnom prevádzkovom režime, so vstupným napätím 30 V (± 4 V) v tlmenom prevádzkovom režime, alebo — so vstupným napätím 230 V (+ 20 % – 15 %) v úplnom prevádzkovom režime, so vstupným napätím 160 V (± 15 %) v tlmenom prevádzkovom režime, alebo — so vstupným napätím 120 V (15 % – 35 %) v úplnom prevádzkovom režime, so vstupným napätím 60 V (± 20 %) v tlmenom prevádzkovom režime — so vstupným prúdom dosahujúcim 80 % svojej menovitej hodnoty do 20 ms — so vstupnou frekvenciou 45 Hz alebo viac, ale nie viac ako 65 Hz s napätím 42 V a 230 V, a vo verzii 45 – 70 Hz s napätím 120 V — s prekmitom maximálneho nárazového prúdu nie viac ako 250 % vstupného prúdu — s prekmitom nárazového prúdu trvajúcim nie viac ako 100 ms — s podkmitom vstupného prúdu nie menej ako 50 % vstupného prúdu — s podkmitom nárazového prúdu trvajúcim nie viac ako 20 ms — s nastaviteľným výstupným prúdom — s výstupným prúdom dosahujúcim 90 % svojej nastavenej menovitej hodnoty do 50 ms — s výstupným prúdom dosahujúcim 0 do 30 ms po odpojení od vstupného napätia — s definovaným chybovým stavom v prípade nulového zaťaženia alebo preťaženia (funkcia konca životnosti)

0 %
(7)

S ohľadom na to, že to isté plavidlo sa môže uvádzať pod rôznymi názvami a/alebo vlajkami v závislosti od času, keď bolo zaradené do zoznamov regionálnych organizácií pre riadenie rybolovu, aktualizovaný zoznam Únie by mal zahŕňať rôzne názvy a/alebo vlajky tak, ako ich uvádzajú príslušné regionálne organizácie pre riadenie rybolovu.
(53)

Vzhľadom na úroveň bezpečnosti prevádzky lietadiel typu Boeing B737 leteckého dopravcu Air Madagascar a v súlade so spoločnými kritériami dospela Komisia vzhľadom na stanovisko Výboru pre leteckú bezpečnosť k záveru, že lietadlu typu Boeing B737 s registračnou značkou 5R-MFL by sa malo udeliť povolenie lietať do Únie. Vzhľadom na to, by sa príloha B mala zmeniť s cieľom umožniť prevádzku lietadla typu Boeing B737 s registračnou značkou 5R-MFL.
(3)

V dôsledku toho sa pri premiestňovaní psov, mačiek a fretiek z týchto krajín a území do členských štátov smie používať pas v súlade so vzorom stanoveným v prílohe I k rozhodnutiu Komisie 2003/803/ES z 26. novembra 2003, ktorým sa stanovuje vzor pasu pre pohyb psov, mačiek a fretiek vo vnútri Spoločenstva (2) a s dodatočnými požiadavkami stanovenými v prílohe II k uvedenému rozhodnutiu, a to s niektorými nevyhnutnými úpravami, pokiaľ ide o titulnú stranu vzoru pasu.
Výrobok (tzv. „snímač teploty výfukových plynov“ – „exhaust gas temperature sensor“) pozostáva z: — termistora vo vlastnom kryte, s výkonom nepresahujúcim 20 W, — upevňovacej skrutky, — hriadeľa na uľahčenie upevnenia vo výfukovom systéme vozidla, — elektrického kábla so žiaruvzdorným obalom, ktorý spája výrobok s prípojkou, ktorá zase zabezpečuje spojenie so systémom riadenia motora daného vozidla. V závislosti od teploty sa mení odpor termistora. Keď je zapojený, zmena odporu vedie k zmene elektrického prúdu, ktorý sa prenáša do systému riadenia motora. Výrobok nemôže premeniť výkon elektrického prúdu na meranie teploty alebo teplotu zobraziť.

8533 21 00
(7)

Skúsenosti navyše dokazujú, že laboratóriá vykonávajúce úradné kontroly na Trichinellu a umiestnené na bitúnkoch alebo v prevádzkarňach na manipuláciu so zverou potrebujú na získanie úplnej akreditácie viac času, keďže akreditácia je zložitý a pracný proces. V tomto nariadení by sa preto mali stanoviť ďalšie prechodné opatrenia platné do prijatia uvedeného nového nariadenia Európskym parlamentom a Radou.
(2)

Žiadosti o dovozné povolenia podané v priebehu prvých siedmich dní júla 2013, pokiaľ ide o skupiny č. 1, 2, 4A, 6A, 7 a 8 na čiastkové obdobie od 1. októbra do 31. decembra 2013, prevyšujú v prípade niektorých kvót množstvá, ktoré sú k dispozícii. Malo by sa teda určiť, do akej miery sa môžu dovozné povolenia vydávať, a to stanovením koeficientu pridelenia, ktorý sa má uplatňovať na požadované množstvá.
—

V prípade kontroly zložiek alebo látok rovnomerne rozložených v krmive možno súhrnnú vzorku reprezentatívne zredukovať na vzorku s hmotnosťou najmenej 2 kg alebo objemom najmenej 2 litre (zredukovaná vzorka) (16), a to podľa možnosti pomocou mechanického alebo automatického deliča. Pri kontrole prítomnosti rezíduí pesticídov v strukovinách, obilných zrnách a orechoch je minimálna veľkosť zredukovanej vzorky 3 kg. V prípade, že charakter krmiva neumožňuje použiť delič alebo v prípade, že delič nie je k dispozícii, možno vzorku zredukovať metódou štvrtenia. Zo zredukovaných vzoriek sa pripravia konečné vzorky (na účel kontroly, obhajoby a referencie), a to približne v rovnakom množstve a v súlade s kvantitatívnymi požiadavkami stanovenými v kapitole 7. V prípade kontroly zložiek vrátane geneticky modifikovaného materiálu alebo látok, ktoré by mohli byť nerovnomerne rozložené v krmive, súhrnná vzorka musí byť: — úplne homogenizovaná a následne rozdelená do konečných vzoriek, alebo — zredukovaná najmenej na 2 kg alebo 2 litre (17) pomocou mechanického alebo automatického deliča. Iba v prípade, keď charakter krmiva neumožňuje použiť delič, možno túto vzorku v prípade potreby zredukovať metódou štvrtenia. Na kontrolu prítomnosti geneticky modifikovaného materiálu v rámci nariadenia (EÚ) č. 619/2011 musí zredukovaná vzorka obsahovať najmenej 35 000 semien/zŕn, aby bolo možné získať konečné vzorky na účely kontroly, obrany a referencie pri najmenej 10 000 semenách/zrnách (pozri poznámku pod čiarou (**) v kapitole 6 a poznámku pod čiarou (*) v kapitole 7).
(2)

Žiadosti o dovozné práva podané na obdobie od 1. júla 2013 do 30. júna 2014 prevyšujú množstvá, ktoré sú k dispozícii. Z uvedeného dôvodu by sa malo určiť, stanovením koeficientu pridelenia, ktorý sa má uplatňovať na požadované množstvá, do akej miery sa môžu prideliť dovozné práva,
(5)

Vo vnútroštátnom pláne prechodu Lotyšska na euro sa uvádza, že eurobankovky a euromince by sa v tomto členskom štáte mali stať zákonným platidlom dňom prijatia eura ako jeho meny. Z toho vyplýva, že dátumom prijatia eura a prechodu na hotovostné euro by mal byť 1. január 2014. „dobiehacie obdobie“ by sa nemalo uplatňovať.
(1)

V smernici 2009/48/ES sa stanovujú limitné hodnoty v prípade bária vychádzajúce z odporúčaní Holandského národného inštitútu pre verejné zdravie a životné prostredie (Dutch National Institute for Public Health and the Environment, ďalej len „RIVM“) uvedených v správe z roku 2008 pod názvom Chemické látky v hračkách. Všeobecná metodika posudzovania chemickej bezpečnosti hračiek so zameraním na prvky (Chemicals in Toys. A general methodology for assessment of chemical safety of toys with a focus on elements). Odporúčania RIVM vychádzajú zo záveru, že expozícia detí chemickým látkam v hračkách nesmie prekročiť určitú úroveň, nazývanú „prípustný denný príjem“. Keďže deti sú vystavené chemickým látkam aj z iných zdrojov ako sú hračky, pre hračky by sa mal vyhradiť iba určitý percentuálny podiel prípustného denného príjmu. Vedecký výbor pre toxicitu, ekotoxicitu a životné prostredie (The Scientific Committee on Toxicity, Ecotoxicity and the Environment, ďalej len „CSTEE“) vo svojej správe z roku 2004 odporučil, že pre hračky by sa malo vyhradiť najviac 10 % prípustného denného príjmu. Vedecký výbor pre zdravotné a environmentálne riziká (Scientific Committee on Health and Environmental Risks, ďalej len „SCHER“) potvrdil takýto pomer vo svojom stanovisku nazvanom Posúdenie medzných hodnôt migrácie pre chemické prvky v látkach (Evaluation of the migration limits for chemical elements in toys) prijatom 1. júla 2010.
PRÍLOHA

Príloha I k nariadeniu (ES) č. 881/2002 sa mení takto:

Pod nadpisom „Fyzické osoby“ sa vypúšťa tento záznam:

„Nayif Bin-Muhammad al-Qahtani [alias a) Nayif Bin-Muhammad al-Qahtani, b) Nayef Bin Muhammad al- Qahtani, c) Nayif Muhammad al-Qahtani, d) Nayf Mohammed al-Qahtani, e) Naif Mohammad Said al- Qahtani Alkodri, f) Naif Mohammed Saeed al-Kodari al-Qahtani, g) Nayef Bin Mohamed al-Khatani, h) Mohammed Naif al-Khatani, i) Nayef bin Mohamed al-Khatany, j) Al-Qahtani Abohemem, k) Abi Hamam, l) Abu-Hamam, m) Abu-Humam, n) Abu-Hammam, o) Abu Hammam al-Qahtani]. Adresa: Jemen. Dátum narodenia: 25.3.1988. Miesto narodenia: Saudská Arábia. Štátna príslušnosť: Saudská Arábia. Číslo cestovného pasu: G449745 ((saudskoarabský cestovný pas vydaný 30. mája 2006, platnosť do 6. apríla 2011). Ďalšie informácie: spojený s Al-Káidou na Arabskom polostrove a jej vodcom, Nasir ’abd-al-Karim ’Abdullah Al-Wahishi. Dátum zaradenia do zoznamu uvedený v článku 2a ods. 4 písm. b): 11.5.2010.“
Poznámka: Pod pojmom parita kúpnej sily (PKS) sa rozumie: Počet jednotiek meny, ktoré sú potrebné na kúpenie toho istého výrobku ako v Bruseli (za každé euro). Číslo uvedené v prvom stĺpci (PKS) je výsledkom vynásobenia výmenného kurzu (VK) opravným koeficientom (OK). Matematický vzorec použitý na výpočet OK je teda takýto: PKS (údaj poskytnutý Eurostatom) delené VK = OK. Na výpočet súm, ktoré sa majú vyplatiť zamestnancom, sa používa konštantná PKS stanovená v tejto tabuľke – a teda nie zakaždým násobok OK a VK platného v deň transakcie, pretože VK je premenný a vždy by sa tak dospelo k rozdielnej (nesprávnej) PKS.
(5)

V oddiele 2 kapitoly II hlavy III nariadenia (ES) č. 555/2008 sa stanovujú požiadavky, ktoré sa majú splniť pri dovoze vína, hroznovej šťavy a hroznového muštu do Únie. Stanovuje sa v ňom najmä povinnosť predložiť spolu s vinárskymi výrobkami dovážanými do Únie dokument V I 1 vystavený na formulári V I 1 zodpovedajúcom vzoru uvedenému v prílohe IX k uvedenému nariadeniu, podpísaný príslušným úradníkom úradného orgánu a príslušným úradníkom uznaného laboratória alebo papierovú podobu zjednodušeného dokumentu V I 1. Ak vezmeme do úvahy rozvoj počítačových systémov v tomto sektore a ak chceme uľahčiť monitorovanie pohybu a kontrolu vinárskych výrobkov, je vhodné povoliť aj používanie počítačových systémov, a teda aj elektronických dokumentov. Používanie počítačových systémov by však predsa len malo podliehať plneniu určitých podmienok a uznaniu toho zo strany Únie, že systém kontrol zavedených v tretej krajine poskytuje dostatočné záruky, pokiaľ ide o povahu, pôvod a vysledovateľnosť vinárskych výrobkov dovezených do Únie z dotknutej tretej krajiny. Preto je nevyhnutné stanoviť minimálne podmienky vyžadované na to, aby Únia oficiálne uznala rovnocennosť systému kontrol zavedených v dotknutej tretej krajine so systémom zavedeným v Únii.
(7)

Splnenie povinnosti poskytnúť informácie na základe žiadostí adresovaných podnikom alebo združeniam podnikov by mala byť Komisia v prípade potreby schopná vynútiť prostredníctvom primeraných pokút a pravidelného penále. Pri stanovení výšky pokút a pravidelného penále Komisia by mala náležite zohľadniť zásady proporcionality a vhodnosti, a to najmä v prípade malých a stredných podnikov. V tejto súvislosti by sa mali zaručiť práva strán, od ktorých sa požaduje predloženie informácií, a to takým spôsobom, že tieto strany by mali mať možnosť vyjadriť sa k rozhodnutiu, ktorým sa ukladajú pokuty alebo pravidelné penále, a to ešte pred jeho prijatím. Súdny dvor Európskej únie by mal mať vo veci týchto pokút a pravidelného penále neobmedzenú právomoc podľa článku 261 ZFEÚ.
(6)

Výnimky v odvetví kultúry a zachovania kultúrneho dedičstva by sa mohli navrhnúť na základe skúseností Komisie, ako sa uvádza v usmerneniach, napríklad v oblasti kinematografických a audiovizuálnych diel, alebo vytvoriť podľa konkrétneho prípadu. Komisia pri navrhovaní takýchto skupinových výnimiek by mala zohľadniť skutočnosť, že by sa mali vzťahovať len na opatrenia, ktoré predstavujú štátnu pomoc, že by sa v zásade mali zameriavať na opatrenia, ktoré prispievajú k cieľom „Modernizácie štátnej pomoci EÚ“ a že skupinová výnimka platí len pre pomoc, v súvislosti s ktorou má Komisia už značné skúsenosti. Okrem toho sa zohľadní primárna právomoc členských štátov v oblasti kultúry, osobitná ochrana, ktorú požíva podľa článku 167 ods. 1 ZFEÚ kultúrna rozmanitosť, a osobitná povaha kultúry.
2.

Záznam „Omar Mahmoud Uthman [alias a) Al-Samman Uthman, b) Umar Uthman, c) Omar Mohammed Othman, d) Abu Qatada Al- Filistini, e) Abu Umr Takfiri, f) Abu Omar Abu Umar, g) Abu Umar Umar, h) Abu Ismail]. Dátum narodenia: a) 30. 12. 1960, b) 13. 12. 1960. Miesto narodenia: Betlehem, Predjordánsko, palestínske územie. Štátna príslušnosť: Jordánsko. Adresa: Spojené kráľovstvo (od roku 1993). Ďalšie informácie: vo väzbe v Spojenom kráľovstve od októbra 2002 do marca 2005 a od augusta 2005 do júna 2008. Je vo väzbe v Spojenom kráľovstve od decembra 2008 (stav v marci 2009). Dátum zaradenia do zoznamu v zmysle článku 2a ods. 4 písm. b): 17. 10. 2001.“ sa pod nadpisom „Fyzické osoby“ nahrádza takto: „Omar Mahmoud Uthman [alias a) Al-Samman Uthman, b) Umar Uthman, c) Omar Mohammed Othman, d) Abu Qatada Al-Filistini, e) Abu Umr Takfiri, f) Abu Omar Abu Umar, g) Abu Umar Umar, h) Abu Ismail]. Dátum narodenia: a) 30. 12. 1960, b) 13. 12. 1960. Miesto narodenia: Betlehem, Predjordánsko, palestínske územie. Štátna príslušnosť: Jordánsko. Adresa: Jordánsko (od júla 2013). Dátum zaradenia do zoznamu v zmysle článku 2a ods. 4 písm. b): 17. 10. 2001.“
(33)

Pokiaľ ide o colnú sadzbu pre všetky ostatné spoločnosti, je potrebné poznamenať, že v pôvodnom prešetrovaní bola jej úroveň stanovená na úrovni najvyššieho individuálneho subvenčného rozpätia zisteného v prípade spoločností vo vzorke. To zodpovedalo výške subvenčného rozpätia žiadateľa. Vzhľadom na to, že rozpätie žiadateľa sa zmenilo po tomto predbežnom preskúmaní, colná sadzba pre všetky ostatné spoločnosti by mala byť zrevidovaná a stanovená podľa ďalšieho najvyššieho subvenčného rozpätia v poradí. Keďže ďalšia najvyššia sadzba je tá, ktorá sa uplatňuje na spoločnosti uvedené v prílohe, colná sadzba pre všetky ostatné spoločnosti by mala byť stanovená na tejto úrovni, t. j. 4 %.
(4)

V nariadení (EÚ) č. 231/2012 sa stanovuje špecifikácia manitolu [E 421 i)] a manitolu vyrobeného kvasením [E 421 ii)]. S cieľom dosiahnuť väčšiu zrozumiteľnosť a koherentnosť by sa potravinárska prídavná látka „manitol [E 421 i)]“ mala premenovať na „manitol vyrobený hydrogenáciou“ a v dôsledku toho by sa malo zmeniť aj vymedzenie jeho pojmu. Špecifikácia uvedenej potravinárskej prídavnej látky by sa preto mala zmeniť.